Akka i d-cfiɣ, ur yelli i xedmeɣ n diri. Zziɣ-d akk i tudert-iw, ulseɣ-d akk i wussan-iw yiwen; tignatin ddreɣ akk cfiɣ-asent akken ma llant, ẓidit neɣ qerriḥit, ur yelli tin ay ttuɣ; ur ufiɣ ideg ssexnunseɣ, ur ufiɣ i skerkseɣ, ur ufiɣ tawwurt iseg d-tekcem deɛwessu i bubbeɣ almi i yi-d-iɛaḍ Rebbi, rseɣ di tegnit d tirect. Simal zerrin wussan tettihtut tfekkaiw, yal tasaɛet ara ineqsen, tessenqas si temzert-iw nekk ttmuquleɣ, ttnezziheɣ; mazal ttnadiɣ ayɣer! Nekk ttnadiɣ ayɣer, netta iceḥḥen fell-i! Tettalaseḍ-iyi tarwiḥt! Iyya jmeɛ-itt, xerṣum ad ṛtiḥen wid i yi-d-yezzin.